Publication: Magyar Közlöny
Issue: MK-2011-123 (Year: 2011, Number: 123)
Era: contemporary
Section: 7. melléklet a 219/2011. (X. 20.) Korm. rendelethez
Paragraph Index: 508

4. A külsõ védelmi terv minõsítése 4.1. A hatóság felülvizsgálja a külsõ védelmi tervet. Ennek során megvizsgálja, hogy a külsõ védelmi tervben meghatározott védelmi intézkedések arányban állnak-e az üzemeltetõ által megadott veszélyeztetõ hatásokkal, továbbá megvizsgálja, hogy a tervezett intézkedésekben megjelölt feladatok végrehajtásának megvannak-e a feltételei. 4.2. A hatóság felülvizsgálja azt, hogy a külsõ védelmi terv a veszélyes anyagokkal kapcsolatos súlyos balesetek minden feltárt károsító hatása következményeinek hatékony csökkentésére reálisan végrehajtható feladatokat tartalmaz-e. Ellenõrzi azt, hogy a külsõ védelmi tervben megjelölt intézkedések lefedik-e a biztonsági jelentésben, biztonsági elemzésben, vagy a súlyos káresemény elhárítási tervben leírt, a települést esetlegesen érintõ károsító hatásokat. Megfelelõnek minõsíthetõ az a külsõ védelmi terv, amelyben a készítõ minden, az üzemeltetõ által megadott károsító hatás csökkentésére megfelelõ intézkedést tervez a lakosság és a környezet védelmére. 4.3. A hatóság felülvizsgálja, hogy a külsõ védelmi tervben megjelölt irányító szervezet alkalmas-e a védelmi intézkedésekben megjelölt feladatok hatékony irányítására, rendelkezik-e a feladatai ellátásához szükséges híradással. 4.4. A hatóság felülvizsgálja azt, hogy a veszélyes anyagokkal kapcsolatos súlyos baleset károsító hatásai fajtájának és volumenének megfelelõ számú és rendeltetésû erõ és eszköz van-e a külsõ védelmi tervben megjelölve. Ennek során felméri a szervezetek – hiteles források alapján kiszámítható – teljesítménymutatóit, és ezeket összeveti a kárcsökkentõ tevékenység nagyságrendjével. Megfelelõnek minõsíthetõ az a külsõ védelmi terv, amelyben a veszélyes anyagokkal foglalkozó üzemen, vagy a küszöbérték alatti üzemen kívüli kárcsökkentõ tevékenység – az élet, az egészség és a környezet megóvása követelményeinek megfelelõen – reális idõ alatt elvégezhetõ. 4.5. A hatóság megvizsgálja, hogy a külsõ védelmi tervben megjelölt szervezetek részére megfelelõ szakfelszerelés és egyéni védõfelszerelés lett-e tervezve, továbbá a külsõ védelmi tervek elõírt rendben való gyakoroltatása dokumentáltan megtörtént-e.

Source: https://magyarkozlony.hu/hivatalos-lapok/9384b33f6179d0f7665d1ad6e9ec00bdccd75dda/dokumentumok/e767aa8065b1000cd184912d0012cc03b5a260a6/letoltes